**Кыргыз Республикасынын Министрлер Кабинетине караштуу Жашыл энергетика фондунун иши чөйрөсүндөгү Кыргыз Республикасынын Министрлер Кабинетинин айрым чечимдерине өзгөртүүлөрдү киргизүү жөнүндө**

Кыргыз Республикасынын Президентинин 2023-жылдын
24-июлундагы № 178 “Кыргыз Республикасынын энергетика тармагындагы өзгөчө кырдаал жөнүндө” Жарлыгын ишке ашыруунун алкагында жашыл энергетика чөйрөсүндөгү мамлекеттик башкаруу системасын натыйжалуу ишке ашыруу жана Кыргыз Республикасынын Министрлер Кабинетине караштуу Жашыл энергетика фондуна жүктөлгөн негизги милдеттерди аткарууну тездетүү маскатында, “Кыргыз Республикасынын Министрлер Кабинети жөнүндө” Кыргыз Республикасынын конституциялык Мыйзамынын 13, 17-беренелерине ылайык Кыргыз Республикасынын Министрлер Кабинети токтом кылат:

1. Кыргыз Республикасынын Министрлер Кабинетинин
2022-жылдын 14-ноябрындагы № 621 “Кыргыз Республикасынын Министрлер Кабинетине караштуу Жашыл энергетика фондун түзүү жөнүндө” токтомуна төмөнкүдөй өзгөртүүлөр киргизилсин:

– 3-пункттагы “5” деген цифра “12” деген цифраларга алмаштырылсын;

– жогоруда аталган токтом менен бекитилген Кыргыз Республикасынын Министрлер Кабинетине караштуу Жашыл энергетика фондунун башкаруу схемасы ушул токтомдун
1-тиркемесине ылайык редакцияда берилсин.

2. Кыргыз Республикасынын Министрлер Кабинетинин
2022-жылдын 1-августундагы № 434 “Мамлекеттик кызматчылардын категориясына кирбеген жана мамлекеттик мекемелерде, анын ичинде Кыргыз Республикасынын аткаруу бийлигинин мамлекеттик органдарынын ведомстволук мекемелеринде иштеген кызматкерлерге эмгек акы төлөө шарттары жөнүндө” токтомунатөмөнкүдөй өзгөртүү киргизилсин:

– 271-тиркеме ушул токтомдун 2-тиркемесине ылайык редакцияда баяндалсын.

3. Кыргыз Республикасынын Финансы министрлиги “Кыргыз Республикасынын 2024-жылга жана 2025–2026-жылдардын пландык мезгилине республикалык бюджети жөнүндө” Кыргыз Республикасынын Мыйзамына өзгөртүүлөрдү киргизүү тууралуу” Кыргыз Республикасынын Мыйзамынын долбоорун иштеп чыгууда ушул токтомдон келип чыгуучу өзгөртүүлөрдү карасын.

4. Кыргыз Республикасынын Президентинин Иш башкармасы штаттын көбөйгөндүгүнө байланыштуу Кыргыз Республикасынын Министрлер Кабинетине караштуу Жашыл энергетика фондун туруктуу жайгаштыруу үчүн тиешелүү жай тапсын.

5. Бул токтомдун аткарылышын контролдоо Кыргыз Республикасынын Президентинин Администрациясынын Президенттин жана Министрлер Кабинетинин чечимдерин аткарууну контролдоо башкармалыгына жүктөлсүн.

6. Бул токтом расмий жарыяланган күндөн тартып күчүнө кирет.

**Кыргыз Республикасынын**

**Министрлер Кабинетинин**

**Төрагасы А.У. Жапаров**

2-тиркеме

“271-тиркеме

**Кыргыз Республикасынын Министрлер Кабинетине караштуу Жашыл энергетика фондунун кызматкерлеринин кызматтык маяналарынын өлчөмдөрүн аныктоодо колдонулуучу кызматтык маяналарга карата эселөө**

**КОЭФФИЦИЕНТТЕРИ**

|  |  |  |
| --- | --- | --- |
| **№** | **Кызмат орундарынын аталышы** | **Эселөө коэффициенттери** |
| 1 | Директор | 5,28 |
| 2 | Директордун орун басары | 4,87 |
| 3 | Долбоордук менеджер | 4,5 |
| 4 | Башкы бухгалтер | 4,03 |
| 5 | Улук юрист | 3,74 |
| 6 | Башкы адис | 2,98 |

Эскертүү:

Кыргыз Республикасынын Министрлер Кабинетине караштуу “Жашыл энергетика фонду” мамлекеттик мекемесинин кызматкерлерине иштин татаалдыгы, сапаты, натыйжалары, кесиптик демилге көрсөткөндүгү, ченемге салынбаган жумуш күнү үчүн кызматтык маянанын 50 %ына чейинки пайыздык үстөк төлөнөт.

”.

1-тиркеме

**“Кыргыз Республикасынын Министрлер Кабинетине караштуу Жашыл энергетика фондунун башкаруу**

**СХЕМАСЫ**

**Байкоочу кеңеш – 7 адам**

**Фонддун катчылыгы**

Директор – 1 бирд.

Директордун орун басары –1 бирд.

Долбоордук менеджер – 7 бирд.

Улук юрист – 1 бирд.

Башкы бухгалтер – 1 бирд.

Башкы адис – 1 бирд.

 ”.